गोसोखांलाइ गथायखांनाय उनाव 5 नं. कक्राझार लक’ सभा बियाबनि बारग’ एम.पि. सानसुमा खुंगुर बैसोमुथियारिआ खौरांगिरिफोरनि सिगाव बुङोदि, बावैसो सान सिगां रायजो सोरखारा केबिनेट जथुमनि गेजेरजों बर’ रावखौ आसामनि लोगो मावख’आरि राव महरै गनायथि होनाया नंखाय आरो लाजिथाव । मानोना आसाम सोरखारा हितेश्वर सयकियानि खुंथाय समावनो बर’ रावखौ लोगो मावख’आरि राव महरै गनायथि होदोंमोन नाथाय मावफुंजायाखै आरो हादोरसा सरकारआ तरुन गगैनि खुंथाय समावबो बर’ रावखौ आसामनि लोगो मावख’आरि राव महरै गनायथि होदोंमोन नाथाय बेबो मोगथाङाव मावफुंजायाखै होन्नानै गोख्रों रावजों अजद दैखांदों। आरो बिटिआर गोरोबथाया बर’फोरनि मोननो गोनां आलादा राइजो बडलेण्डनि सिमांखौ थेर-बेथेर खालामनाय जादों। बेनिखायनो बड’ सिभिल ससाइटिआ बर’फोरनि मोननांगौ मोनथायनि थाखाय अनरायबो जुजिलांगोन होननानै बुङों 5 नं. कक्राझार लक’ सभा बियाबनि बारग’ एम.पि. सानसुमा खुंगुर बैसोमुथियारिआ।